Borough Camden
<s>Camden ( [Kamden]) službeno engleski London Borough of Camden je jedan od 14 borougha Unutrašnjeg Londona (Inner London) metropolitanske grofovije Greater London u kom živi 241,059 stanovnika.</s>

<s>Geografske karakteristike</s>

<s>Camden leži sjeverno od Westminstera i Londonskog Citya, na teritoriju koji je nekad pripadao historijskoj Grofoviji Middlesex.</s><s>Proteže se u dužinu od nekih 8 km sve do parka Hampstead Heath na sjeveru.</s>

<s>U okviru njegovih granica leže kvartovi (od sjevera prema jugu); Highgate (djelomično), Hampstead, West Hampstead, Kentish Town, Camden Town, Kilburn (djelomično), Somers Town, St.</s><s>Pancras, Bloomsbury i Holborn.</s>

<s>Camden ima dugu historiju multietničnosti.</s><s>Grčke i Irske zajednice postaje od 17. vijeka.</s><s>Talijanske izbjeglice bježeći od napoleonskih ratova naselile se u dijelovima Hatton Gardensa i Saffron Hilla u Holbornu.</s><s>Nešto kasnije brojni Nijemci naselili su se u St.</s><s>Pancrasu, a sredinom 20. vijeka u Camden Townu nastala je velika Ciparska zajednica.</s>

<s>Etničke manjine čine više od 1 / 5 stanovništva borougha, a najbrojniji su doseljenici iz  Južne Azije i  Afrike.</s>

<s>Historija</s>

<s>Današnji borough - Camden osnovan je 1965. spajanjem dotadašnjih metropolitanskih borougha; Hampstead, Holborn i St.</s><s>Pancras.</s>

<s>Po zapadnom rubu Camdena ide trasa rimskog puta Watling Street, koji se djelomično poklapa sa današnjim cestama Kilburn High Road i Shoot-up Hill.</s><s>Na jugu kvart Holborn pokriva teren na kom su nekad ležala dva srednjovjekovna naselja Holborn i St.</s><s>Giles i tri feudalna imanja; Blemondesberi (Blemundsbury), Soke od Portlepoola i Liberty.</s>

<s>Hampstead je bio naselje još za anglosaksonskih vremena, tokom 10. vijeka darovan je kao feud Westminsterskoj opatiji.</s><s>Naselje St.</s><s>Pancras bilo je feud Katedrale Svetog Pavla, koja ga je 1086. podijelila na više feudalnih imanja; Pancras, Tothele (Totenhall), Rugmere i  Kennistoune ili Cantelowes.</s><s>Tokom 15. vijek kralj Henry VI poklonio je Koledžu Eton velik teren u kvartu Chalk Farm, pa je on i danas vlasnik dobrog dijela tog kvarta.</s>

<s>Nakon raspuštanja samostana 1530-ih, njihovi feudi dodijeljeni su džentriji.</s><s>Zbog tog brojni toponimi u Camdenu nose imena te vlastele, kao Bedford, Southampton i Somers.</s><s>Camden Town po kom je borough dobio ime, nazvan je tako po  earlu od Camdena, Charles Prattu koji je 1791. darovao zemlju za njegovu izgradnju.</s><s>Nakon izgradnje kanala, i dolaska željeznice u 19. vijeku, povećao se broj stanovnika, pa su sela i oranice sjeverno od Holborna isčezli.</s><s>Danas pansioni, velike stambene zgrade, kolodvori i kilometri pruga ranžirnih kolodvora po južnom i centralnom Camdenu, leže u oštroj suprotnosti pored skupih rezidencijalnih kvartova na sjeveru borougha, gdje su Hampstead i Highgate.</s>

<s>Znamenitosti</s>

<s>Od historijskih građevina Camden ima kapelu sv. Aethelthrythe, koja je ostatak građevine iz 13. vijeka, kod Elya i nekoliko viktorijanskih gostionica u Holbornu.</s><s>Stara crkva u Pancrasu iz 14. vijeka, potpuno je preuređena 1848., a veća nova je izgrađena 1822.</s>

<s>Parohijska crkva u Hampsteadu je građevina iz sredine 18. vijeka.</s>

<s>U kvartu Bloomsbury se nalazi neoklasicistička palača British Museuma, pored nje leže brojni istraživački instituti, fakulteti i rektorat Univerziteta u Londonu.</s><s>Britanska biblioteka je otvorena u St.</s><s>Pancrasu 1998.</s><s>Ostale značajne građevine su kvekerska Kuća prijatelja iz 1926, gradska vijećnica iz 1937 i zgrada Instituta Wellcome iz 1932.</s><s>Poznati orjentir je 189 metara visoki BT toranj iz 1964. (nekadašnji PTT toranj).</s><s>Nešto sjevernije od ulice Euston u Somers Townu leže željeznički kolodvori Kings Cross (1852.), St.</s><s>Pancras (1868.) i Euston (1837) iz 19. vijeka.</s>

<s>Camden Town je nekad bio poznat po manufakturnoj proizvodnji namještaja i klavira, a danas po robi za turiste Hatton Garden je centar londonskih trgovina zlatom, srebrom i dijamantima, a ulica Tottenham Court poznata je po specijaliziranim trgovinama.</s>

<s>Veći parkovi Camdena su Primrose Hill (istočni završetak Regent parka), Parliament Hill, Hampstead Heath, Lincoln’s Inn Fields i Coram’s Fields.</s>

<s>Oko trga Fitzroy živjeli su i stvarali brojni umjetnici i pisci, kao; John Constable, Virginia Woolf i George Bernard Shaw.</s><s>Karl Marx je posljednje godine svog života proveo u Camdenu, pokopan je na groblju Highgate, u kom počivaju i drugi slavni ljudi; George Eliot, Radclyffe Hall, Douglas Adams, John Singleton Copley, Sidney Nolan, Herbert Spencer i Michael Faraday.</s>

<s>Izvori</s>

<s>Vanjske veze</s>

<s>Camden Council</s>

<s>Administrativna podjela Engleske
London
Greater London</s>

